Temeljem članka 37. Zakona o predškolskom odgoju i obrazovanju (“Narodne novine” broj 10/97, 107/07, 94/13, 98/19 i 57/22), članka 40. i 41. Zakona o ustanovama (Narodne novine broj 76/93, 29/97, 47/99, 35/08, 127/19 i 151/22) i članka 41. i 49. Statuta Dječjeg vrtića Mali medo KLASA: 601-01/21-01/03 od 8. studenog 2021. godine i KLASA: 601-01/21-01/12 od 14. Studenog 2022. godine i Odluke Upravnog vijeća Dječjeg vrtića Mali medo KLASA: 112-01/23-01/11, URBROJ: 2137-25-1-23-1 od 22. kolovoza 2023. godine, Upravno vijeće Dječjeg vrtića Mali medo raspisuje

**NATJEČAJ**

**ZA IMENOVANJE RAVNATELJA/ICE DJEČJEG VRTIĆA MALI MEDO**

1 izvršitelj/ica - rad na određeno vrijeme od 5 godina, u punom radnom vremenu, uz obvezu probnog rada u trajanju od tri mjeseca

Za ravnatelja/icu dječjeg vrtića može biti imenovana osoba koja ispunjava sljedeće uvjete:

* + Završen studij odgovarajuće vrste za rad na radnom mjestu odgojitelja ili stručnog suradnika u dječjem vrtiću, a koji može biti
		- Sveučilišni diplomski studij ili
		- Integrirani preddiplomski i diplomski sveučilišni studij ili
		- Specijalistički diplomski stručni studij ili
		- Preddiplomski sveučilišni studij za odgojitelja ili
		- Stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,
	+ Položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s člankom 56. Zakona o predškolskom odgoju i obrazovanju,
	+ Najmanje 5 godina radnog iskustva u predškolskoj ustanovi na radnome mjestu odgojitelja ili stručnog suradnika.

Ravnatelj/ica se imenuje na 5 godina, a ista osoba može biti ponovno imenovana.

Na navedeno radno mjesto ne može biti imenovana osoba za čije zasnivanje radnog odnosa postoje zapreke iz članka 25. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19 i 57/22).

Upravno vijeće pridržava pravo ne odabrati niti jednog kandidata bez obveze obrazlaganja svoje odluke i bez ikakve odgovornosti prema kandidatima/kinjama.

Kandidati uz vlastoručno potpisanu prijavu na natječaj trebaju priložiti:

* životopis
* Dokaz o stečenoj stručnoj spremi (diploma)
* Uvjerenje o položenom stručnom ispitu ili dokaz da je oslobođen/a obveze polaganja stručnog ispita
* Dokaz o državljanstvu
* Dokaz o nepostojanju zapreka za zasnivanje radnog odnosa sukladno članku 25. Zakona o predškolskom odgoju i obrazovanju (“Narodne novine” broj 10/97, 107/07, 94/13, 98/19 i 57/22) ne starije od dana objave natječaja:
	+ Uvjerenje nadležnog suda da se protiv kandidata ne vodi kazneni postupak sukladno članku 25. Zakona o predškolskom odgoju i obrazovanju (“Narodne novine” broj 10/97, 107/07, 94/13, 98/19 i 57/22) ne starije od dana objave natječaja,
	+ Uvjerenje nadležnog suda da se protiv kandidata ne vodi prekršajni postupak sukladno članku 25. Zakona o predškolskom odgoju i obrazovanju (“Narodne novine” broj 10/97, 107/07, 94/13, 98/19 i 57/22) ne starije od dana objave natječaja,
	+ Potvrda nadležnog područnog ureda Hrvatskog zavoda sa socijalni rad da kandidatu nisu izrečene mjere iz članka 25. Zakona o predškolskom odgoju i obrazovanju (“Narodne novine” broj 10/97, 107/07, 94/13, 98/19 i 57/22) ne starije od dana objave natječaja,
	+ Izjava kandidata o nepostojanju zapreka iz članka 25. Zakona o predškolskom odgoju i obrazovanju (“Narodne novine” broj 10/97, 107/07, 94/13, 98/19 i 57/22) za prijem u radni odnos (vlastoručno potpisanu).
* Dokaz o radnom iskustvu u predškolskoj ustanovi na radnom mjestu odgojitelja ili stručnog suradnika: elektronički zapis o radno pravnom statusu iz evidencije HZMO-a, ne starije od dana objave natječaja
* Razvojni plan s aktivnostima i ciljevima za mandatno razdoblje.

Dokazi se prilažu u neovjerenom presliku, a kandidat koji bude izabran mora prije sklapanja ugovora o radu dostaviti dokaze o ispunjavanju uvjeta u izvorniku ili ovjerenom presliku. Na natječaj se mogu prijaviti osobe oba spola koje ispunjavaju propisane uvjete. Izrazi koji se koriste u ovom natječaju, a imaju rodno značenje koriste se neutralno i odnose se jednako na muški i ženski spol.

Kandidati koji udovoljavaju formalnim uvjetima natječaja biti će pozvani na intervju, a o točnom datumu i vremenu kandidati će biti obaviješteni elektroničkim ili telefonskim putem.

Kandidati koji prema posebnim propisima ostvaruju pravo prednosti pri zapošljavanju, dužni su se u prijavi pozvati na to pravo i uz prijavu priložiti svu propisanu dokumentaciju o tom statusu.

Kandidati koje se pozivaju na pravo prednosti pri zapošljavanju prema posebnim zakonima, sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19. i 84/21), članku 48. Zakona o zaštiti vojnih i civilnih invalida rada („Narodne novine“ broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13. i 98/19), članku 47. Zakona o civilnim stradalnicima iz Domovinskog rata („Narodne novine“ broj 84/21) i članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18. i 32/20) dužni su se u prijavi na javni natječaj pozvati na to pravo i priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo te imaju prednost u odnosu na ostale kandidate samo pod jednakim uvjetima.

Poveznica na Internet stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19. i 84/21) je:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Poveznica na Internet stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o civilnim stradalnicima iz Domovinskog rata („Narodne novine“ broj 84/21) je:

https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Osoba koja se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18. i 32/20) uz prijavu na javni natječaj dužna je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca (ugovor, rješenje, odluka i slično).

U skladu s Općom uredbom o zaštiti podataka, zaprimljeni podaci koristiti će se isključivo u svrhu provedbe javnog natječaja.

Nepotpune i nepravovremene prijave neće se razmatrati. Osobe koje podnesu nepotpunu i nepravovremenu prijavu i osobe koje ne zadovoljavaju formalne uvjete ne smatraju se kandidatima prijavljenim na natječaj.

Urednom prijavom smatra se svaka prijava koja sadrži sve podatke i priloge navedene u javnom natječaju.

Prijave na natječaj s dokazima o ispunjavanju uvjeta natječaja dostavljaju se u roku 8 dana od objave natječaja u zatvorenoj omotnici, isključivo pisanim putem, Upravnom vijeću Dječjeg vrtića Mali medo, na adresu: Dječji vrtić Mali medo, Ulica Jablanova 3, 48268 Gornja Rijeka s naznakom: „Natječaj za ravnatelja/icu - ne otvarati“.

Natječaj će biti objavljen u Narodnim novinama broj 97/23, na mrežnim stranicama i oglasnim pločama Hrvatskog zavoda za zapošljavanje i na mrežnim stranicama i oglasnoj ploči Dječjeg vrtića Mali medo.

O rezultatima natječaja kandidati će biti obaviješteni u roku od 45 dana od isteka roka za podnošenje prijava.

Natječaj je objavljen dana ­­25. kolovoza 2023. godine i važi do 4. rujna 2023. godine.

KLASA: 112-01/23-01/14

URBROJ: 2137-25-1-23-2

 Upravno vijeće Dječjeg vrtića Mali medo

Predsjednica

Antonia Šturbek